Държавен вестник, бр. 28, 2005 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  28
Г л а в а  в т о р а
УЧРЕДЯВАНЕ, РЕГИСТРАЦИЯ И ДЕЙНОСТ
НА ПОЛИТИЧЕСКИТЕ ПАРТИИ
Чл. 7. Учредяването и дейността на полити-
ческите партии са публични.
Чл. 8. (1) Български гражданин може да
участва в учредителното събрание на полити-
ческа партия само ако не членува в друга
партия.
(2) Български гражданин, който е гражда-
нин и на друга държава, може да участва в уч-
редяването на политическа партия при услови-
ята на ал. 1.
Чл. 9. (1) Не могат да членуват в политичес-
ка партия наборните и кадровите военнослуже-
щи във Въоръжените сили на Република Бълга-
рия, държавните служители—офицери, сержан-
ти и граждански лица от Министерството на
вътрешните работи, следователите, прокурори-
те, съдиите, както и други лица, за които със
специален закон е забранено членство в поли-
тическа партия.
(2) При постъпване на служба лицата по ал. 1
подписват декларация, че не членуват в поли-
тическа партия.
Чл. 10. (1) Политическа партия се учредява
по инициатива на най-малко 50 български граж-
дани с избирателни права, които образуват
инициативен комитет.
(2) Инициативният комитет приема учреди-
телна декларация в писмена форма.
(3) В учредителната декларация по ал. 2 се
определят основните принципи и цели на поли-
тическата партия.
(4) Инициативният комитет публикува най-
малко в един национален ежедневник учреди-
телната декларация и открива подписка за на-
биране на членове-учредители.
Чл. 11. (1) Всеки български гражданин с из-
бирателни права може да се присъедини към
подписката чрез саморъчно попълнена и под-
писана декларация за индивидуално членство
по образец, утвърден от инициативния коми-
тет, до провеждането на учредителното съб-
рание.
(2) С декларацията по ал. 1 гражданинът
изразява личната си воля за членство в полити-
ческата партия и декларира, че приема основ-
ните принципи и цели на политическата пар-
тия от учредителната декларация и че не члену-
ва в друга политическа партия.
(3) Декларация по ал. 1 подписват и члено-
вете на инициативния комитет.
Чл. 12. (1) Политическа партия се образува
на учредително събрание, което се провежда в
срок до три месеца от датата на приемане на
учредителната декларация.
(2) Учредителното събрание на политичес-
ката партия е законно, ако на него присъстват
най-малко 500 български граждани, подписали
декларация по чл. 11.
Чл. 13. (1) Учредителното събрание на по-
литическата партия приема устав на полити-
ческата партия с най-малко 500 учредители.
(2) Учредителното събрание избира ръковод-
ни и контролни органи на политическата пар-
тия съгласно приетия устав.
Чл. 14. (1) Уставът на политическата пар-
тия съдържа:
1. наименованието на политическата партия
и нейните символи;
2. седалището и адреса на управление;
3. целите и начините за постигането им;
4. ръководните и контролните органи;
5. правилата относно представителството на
политическата партия;
6. реда за свикване, избиране и освобожда-
ване на ръководните и контролните органи и
техните правомощия;
7. реда за възникване и прекратяване на
членството;
8. правата и задълженията на членовете;
9. правилата за създаване на партийни струк-
тури и техните права и задължения;
10. правилата за определяне размера на член-
ския внос;
11. правилата за набиране и разходване на
средства и за разпореждане с партийно иму-
щество;
12. условията и реда за прекратяване на по-
литическата партия.
(2) Не се допуска повтаряне на наименова-
нието или абревиатурата на друга партия, как-
то и прибавянето към тях на думи, букви, циф-
ри, числа или други знаци.
Чл. 15. (1) Политическата партия се регист-
рира в регистър на политическите партии в
Софийския градски съд.
(2) Политическата партия се регистрира в
съда по писмена молба от органа на партията,
който съгласно устава я представлява, подаде-
на в срок до три месеца от датата на провежда-
не на учредителното събрание.
(3) За регистрация политическите партии са
длъжни да представят в съда:
1. учредителна декларация;
2. протокол от учредителното събрание;
3. устав на партията;
4. списък, съдържащ трите имена, ЕГН, пос-
тоянен адрес и саморъчен подпис на не по-мал-
ко от 500 членове—учредители на партията,
български граждани с избирателни права;
5. декларации за индивидуално членство по
чл. 11;
6. нотариално заверени образци от подписи-
те на представляващите политическата партия;
7. списък, съдържащ трите имена, ЕГН и
постоянен адрес на не по-малко от 5000 членове;
8. нотариално заверена декларация от ръко-
водството на политическата партия за автен-
тичността на документите по т. 3, 4 и 7;
9. удостоверение за уникалност на името.